

ЈУ Матични музеј Козаре, Николе Пашића б.б. Приједор, Тел/фаx: 052 211334, +387(0) 65 258 700

ЈИБ - 4400672990001, Орг. код: 08180055, Матични број: 1369873, Шифра дјелатности: 91.02

E-mail:maticnimuzejkozare@gmail.com

**КОНКУРС ЗА 5. МЕЂУНАРОДНО БИЈЕНАЛЕ РАДОВА НА ПАПИРУ, ПРИЈЕДОР 2024.**

Приједор, 2024. год.

**КОНКУРС ЗА 5. МЕЂУНАРОДНО БИЈЕНАЛЕ РАДОВА НА ПАПИРУ, ПРИЈЕДОР 2024.**

Јавна установа Матични музеј Козаре Приједор, уз подршку Града Приједора, расписује конкурс за „5. Међународно бијенале радова на папиру, Приједор 2024“.

Конкурс је отворен од 1. јануара 2024. године, а траје до 31. марта 2024. године. Право учешћа имају сви пунољетни ликовни ствараоци који прихватају услове учешћа, прописане Правилником.

Учесници имају потпуну слободу избора теме и технике. На конкурс могу да пријаве највише два рада и то искључиво у истој изложбеној категорији. Само оригинални радови, настали у посљедње двије године, које Техничка комисија буде вредновала као дјела високог умјетничког и професионалног домета, биће прихваћени за излагање.

Изложбене категорије су:

1. Цртеж и графика,

2. Сликарство,

3. Интермедија.

Према правилима конкурса, а према Правилнику максимално дозвољене димензије радова су А4 формата (21.0 x 29.7 цм или 8.27 x 11.69 инча), без оквира.

Радови, Пријавни формулар и потврда о уплати партиципације (са именом и презименом учесника), достављају се најкасније до 31. марта 2024. године на адресу:

**Јавна установа Матични музеј Козаре Приједор**

**Николе Пашића б.б, 79 101 Приједор, Република Српска, Босна и Херцеговина,**

**са назнаком „За 5. Међународно бијенале радова на папиру, Приједор 2024.“**

Сви аутори, осим умјетника који излажу по позиву и аутора из Приједора, плаћају партиципацију за учешће на Бијеналу. За ауторе из Босне и Херцеговине, Републике Српске партиципација је 10,00 КМ, док је за ауторе из иностранства партиципација 10,00 евра(€).

Жири 5. Међународног бијенала радова на папиру изабраће три рада, чији аутори ће бити награђени са три равноправне новчане награде, у висини од 500,00 евра (€). Награде не морају бити додијељене у свим изложбеним категоријама. У једној може бити додијељено више равноправних награда, које ће бити уплаћене на текуће рачуне награђених аутора.

Награђени радови остају у збирци Бијенала као власништво Организатора. Организатор ће публиковати типски каталог са каталошким подацима и репродукцијом једног рада сваког излагача. Аутори се одричу права накнаде за репродуковање рада у каталогу, као и за пропаганду изложбе у цјелини.

Аутори радове могу поклонити Организатору. Аутор је сагласан да је поклон неопозив и безуслован и да Организатор постаје власник рада. Уколико се аутор одлучи да поклони рад Организатору, испуњава и потписује посебан формулар који се може преузети са сајта Организатора: <https://bijenale.muzejkozare.org/> ili <http://www.muzejkozare.org/>. Поклоњени радови ће бити враћени аутору уколико Техничка комисија или Међународни жири не прихвати ни један од радова за излагање.

Међународни жири 5. Међународног бијенала радова на папиру, Приједор 2024. чине:

**МИЛОШ ЂОРЂЕВИЋ (Србија)**

**СВЕТЛАНА ВОЛИЦ (Србија)**

**ЗОРАН БАНОВИЋ (Република Српска- Босна и Херцеговина)**

Свечано отварање изложбе предвиђено је за 20. август 2024. године у ЈУ Матични музеј Козаре Приједор. Други дио радова прихваћених за излагање може бити изложен у једном у изложбених простора на подручју Града Приједора.

**КАЛЕНДАР МАНИФЕСТАЦИЈЕ:**

- Конкурс је отворен: од 01.01.2024. до 31.03.2024. године,

- Селекција и жирирање радова: од 07.05.2024. до 10.05.2024. године,

- Рок за повратак одбијених радова: 30.07.2024. године,

- Свечано отварање изложбе: 20.08.2024. године,

- Изложба траје: од 20.08.2024. до 30.09.2024. године,

- Рок за повратак радова: 31.12.2024. године.

**ДОКУМЕНТАЦИЈА**

О конкурсу

Правилник о раду

Пријавни формулар

**Инструкције за уплату:**

Инструкције за уплату партиципације за учеснике из иностранства

Инструкције за уплату партиципације за учеснике из Републике Српске, Босне и Херцеговине

Форумулар-поклон рада